ROMÂNIA
JUDETUL SUCEAVA
MUNICIPIUL CÂMPULUNG MOLDOVENESC
PRIMAR

                                                  Nr. _____ din _______2025

REFERAT DE APROBARE 
la proiectul de hotărâre privind arondarea Creșei din municipiul 
Câmpulung Moldovenesc la o unitate de învățământ preuniversitar

	Municipiul Câmpulung Moldovenesc este beneficiarul obiectivului de investiție „Construire creșă municipiul Câmpulung Moldovenesc, județul Suceava” realizat în baza contractului de finanțare nr. 96772/29.08.2022 aferent Planului National de Redresare și Reziliență (PNRR), Componenta 15 - Educație, Investiția 1 - Construirea, echiparea și operaționalizarea a 110 creșe; Operațiunea 2 - PNRR/2022/C15/02.
Contractul a fost semnat între Ministerul Dezvoltării, Lucrărilor Publice și Administrației, în calitate de coordonator de investiții pentru PNRR, Compania Națională de Investiții, în calitate de structură de implementare și UAT Câmpulung Moldovenesc, în calitate de beneficiar.
Investiţia a fost recepţionată în data de 02 iulie 2025, conform procesului-verbal de recepție la terminarea lucrărilor nr. 3299/02.07.2025. 
Capacitatea creșei este de 70 copii și are următoarele dotări: 7 dormitoare, 4 camere de joaca cu vestiar filtru şi grupuri sanitare, un spațiu pentru servit masa, grup sanitar pentru persoane cu dizabilități, zona de primire, cabinet medical cu izolator, zona administrativă și nucleul tehnico-gospodăresc.
Construcția este configurata pentru accesul și utilizarea acesteia și de către persoanele cu dizabilități - rampă de acces, grupuri sanitare, coridoare etc., configurate corespunzător. Clădirea este prevăzută cu panouri fotovoltaice și cu panouri solare.
Terenul este amenajat cu spatii verzi și locuri de joacă. Sunt asigurate spații destinate parcării pe termen scurt a automobilelor aparținătorilor.
Conform prevederilor din Legea învăţământului preuniversitar nr. 198/2023 creşele şi grădiniţele pot funcţiona şi ca structuri arondate în cadrul altor unităţi de învăţământ cu personalitate juridică.
Potrivit dispoziţiilor din Metodologia de organizare şi funcţionare a creşelor şi a altor unităţi de educaţie timpurie antepreşcolară aprobată prin Hotărârea Guvernului nr. 566/2022 arondarea Creşei din municipiul Câmpulung Moldovenesc la o unitate de învăţământ preuniversitar cu personalitate juridică care are în componenţă nivel preşcolar  se realizează prin decizie a Inspectoratui Şcolar Judeţenean Suceava.
Având în vedere cele menționate propun arondarea Creșei din municipiul Câmpulung Moldovenesc, unei unități de învățământ preuniversitar cu personalitate juridică care are în componentă nivel preşcolar, urmând ca Inspectoratul Școlar Județean Suceava să emită decizia de arondare. 
Cu aceste argumente supun aprobării Consiliului Local acest proiect de hotărâre.

PRIMAR,
Negură Mihăiță